Синът на Лоренсо Санс: Нещата стават все по-зле - Футбол свят - Испания - Gong.bg
Синът на Лоренсо Санс: Нещата стават все по-зле
19 март, 12:00
Синът на бившия президент на Реал Мадрид Лоренсо Санс сподели, че състоянието на баща му става все по-зле. Вчера стана ясно, че Санс е приет в болница със съмнения за коронавирус. Вследствие на заразата, Санс е получил бъбречна недостатъчност и е бил вкаран в интензивно отделение.
76-годишният бивш президент на Реал Мадрид е и диабетик, което прави ситуацията изключително сложна.
„Току-що разговарях с доктора и новините не са никак добри. Освен, че има проблеми с дишането, той е получил и бъбречна недостатъчност. Най-лошото нещо е, че в момента той не може да бъде до близките си”, сподели синът на бившия президент на Реал Мадрид.